Situația internă din Bulgaria în urma celor două Războaie Balcanice a rămas foarte tensionată. Achiziționarea de aproximativ 18.000 de km2 de teren nou, cu peste 400.000 de locuitori nu a reușit să compenseze pierderea de Cadrilaterului, una din cele mai fertile regiuni; aproximativ 176,000 victime; și costuri financiare enorme cauzate de războaiele anterioare. Agricultura, care reprezenta cel mai important sector al economiei, a fost grav afectată și nu mai putea să se bazeze pe recolta anuală de cereale din partea de sud a Dobrogei care ajungea, în medie, până la 150.000 de tone. Numărul de cai, oi și vite era, de asemenea, mai mic în comparație cu anul 1912. Anual, producția de carne a fost de aproximativ 105.629 tone pe când totalul necesar pentru a susține o armată de 600.000 timp de un an era estimat la 87.600 tone. Exporturile și finanțele publice în această perioadă erau, de asemenea, puternic dezechilibrate. Se considera că, în caz de război, țara nu își poate permite să se hrănească, îmbrace și să înlocuiască jumătate de milion de oameni care trebuiau să-și părăsească locul de muncă pentru a fi înrolați, fără a submina grav economia.